Komunikazzjoni mill-Kummissjoni lill-Kunsill - Valutazzjoni ta’ l-azzjoni meħuda mill-Ġermanja b'risposta għad-deċiżjoni tal-Kunsill ta’ l-14 ta' Marzu, 2006 skond l-Artikolu 104(9) tat-Trattat, għat-tnaqqis tad-defiċit meqjus bħala meħtieġ sabiex titranġa s-sitwazzjoni ta' defiċit eċċessiv /* SEK/2006/0990 finali */





[pic] | IL-KUMMISSJONI TAL-KOMUNITAJIET EWROPEJ | Brussel 19.7.2006 SEG(2006) 990 finali KOMUNIKAZZJONI MILL-KUMMISSJONI LILL-KUNSILL Valutazzjoni ta’ l-azzjoni meħuda mill-Ġermanja b'risposta għad-Deċiżjoni tal-Kunsill ta’ l-14 ta' Marzu, 2006 skond l-Artikolu 104(9) tat-Trattat, għat-tnaqqis tad-defiċit meqjus bħala meħtieġ sabiex titranġa s-sitwazzjoni ta' defiċit eċċessiv KOMUNIKAZZJONI MILL-KUMMISSJONI LILL-KUNSILL Valutazzjoni ta’ l-azzjoni meħuda mill-Ġermanja b'risposta għad-Deċiżjoni tal-Kunsill ta’ l-14 ta' Marzu, 2006 skond l-Artikolu 104(9) tat-Trattat, għat-tnaqqis tad-defiċit meqjus bħala meħtieġ sabiex titranġa s-sitwazzjoni ta' defiċit eċċessiv 1. IL-PROċEDURA GħALL-ġERMANJA DWAR ID-DEFIċIT EċċESSIV Wara evidenza ta’ defiċit ġenerali tal-gvern li jmur lil hinn mir-valur ta' referenza tat-Trattat ta' 3% tal-PGD fl-2002 u abbażi ta’ rakkomandazzjoni mill-Kummissjoni, il-Kunsill iddeċieda fil-21 ta’ Jannar 2003 li jeżisti defiċit eċċessiv fil-Ġermanja (l-Artikolu 104(6) tat-Trattat).[1] Barra minn hekk, skond it-termini tal-Patt ta’ Tkabbir Ekonomiku u Stabilità u abbażi ta’ rakkomandazzjoni tal-Kummissjoni, il-Kunsill adotta dakinhar stess rakkomandazzjoni skond l-Artikolu 104(7) bil-għan li tintemm il-qagħda ta' defiċit eċċessiv. Fl-2005, id-defiċt ġenerali tal-gvern fil-Ġermanja kien ta’ 3.3% tal-PGD, skond it-tagħrif mogħti mill-Eurostat ibbażat fuq ir-rapport skond ir-Regolament tal-Kunsill (KE) Nru 3605/93, li l-Ġermanja ressqet lill-Kummissjoni fl-24 ta’ Frar 2006. Fl-14 ta’ Marzu 2006, il-Kunsill iddeċieda li javża lill-Germanja, skond l-Artikolu 104(9) tat-Trattat,[2] biex tieħu miżuri bil-għan li tnaqqas id-defiċit meqjus bħala meħtieġ sabiex titranġa s-sitwazzjoni ta' defiċit eċċessiv “ mill-aktar fis possibbli u sa mhux aktar tard mill-2007 ”. Partikolarment, il-Kunsill talab li " fl-2006 u l-2007, il-Ġermanja għandha tiżgura titjib kumulattiv fil-bilanċ aġġustat ċiklikament tagħha, nett minn miżuri ta’ darba u temporanji b’mill-inqas punt perċentwali ." Barra minn hekk, il-Ġermanja ġiet mistiedna " tieħu l-miżuri meħtieġa biex, wara li jiġi kkoreġut id-defiċit eċċessiv, tiżgura li l-konsolidazzjoni baġitarja biex jitlaħaq l-għan tagħha għaż-żmien medju ta’ baġit ibbilanċjat f’termini strutturali jitkompla bis-saħħa ta’ tnaqqis fid-defiċit strutturali b’mill-inqas 0.5% tal-PGD kull sena. ” Fl-aħħarnett, il-Ġermanja ntalbet " tressaq lill-Kummissjoni, sa mhux aktar tard mill-14 ta’ Lulju 2006, rapport li jispjega l-miżura meħuda sabiex tikkonforma ma’ din id-Deċiżjoni " [traduzzjoni mhux uffiċjali], li hija konformi ma’ l-Artikolu 6 tar-Regolament tal-Kunsill 1467/97, kif emendat mir-Regolament tal-Kunsill 1056/2005,[3] li jiffissa l-limitu ta’ żmien għall-Istat Membru kkonċernat biex jieħu l-miżuri għal erba’ xhur wara d-deċiżjoni tal-Kunsill skond l-Artikolu 104(9) tat-Trattat. Fil-5 ta' Lulju 2006, il-Ġermanja ressqet lill-Kummissjoni rapport komprensiv ta' implimentazzjoni li jispjega l-iżviluppi u l-pjani baġitarji sabiex turi l-konformità mad-deċiżjoni tal-Kunsill. L-Artikolu 9(3) tar-Regolament tal-Kunsill 1467/97, kif emendat mir-Regolament tal-Kunsill 1056/2005, jistqarr li, wara li jkun skada ż-żmien biex Stat Membru jieħu l-miżuri wara deċiżjoni 104(9), il-Kummissjoni għandha tgħarraf lill-Kunsill dwar jekk tqisx li l-miżuri meħuda jidhrux biżżejjed biex jiżguraw progress xieraq lejn il-korrezzjoni tad-defiċit eċċessiv fil-limiti ta’ żmien iffissati mill-Kunsill, dejjem sakemm ikunu implimentati għal kollox u l-iżviluppi ekonomiċi jkunu konformi mat-tbassir. Skond dan l-Artikolu, il-komunikazzjoni preżenti tivvaluta l-azzjoni meħuda mill-Ġermanja bħala tweġiba għad-deċiżjoni tal-Kunsill. 2. L-azzjoni meħuda kif irrappurtata mill-Ġermanja 2.1 Il-bilanċ ġenerali tal-gvern Il-bilanċ fl-2006 u l-2007 Ir-rapport ta’ implimentazzjoni mressaq mill-awtoritajiet Ġermaniżi huwa bbażat fuq il-baġit federali ta’ l-2006, li ġie adottat mill- Bundestag fit-23 ta’ Ġunju 2006, u l-abbozz tal-baġit federali ta’ l-2007, li ġie adottat mill-gvern fil-5 ta’ Lulju 2006, flimkien mar-rapport. Iż-żewġ baġits fihom għadd ta’ miżuri, bosta minnhom diġà maqluba f' atti leġiżlattivi jew mill-inqas adottati mill-gvern bħala abbozz ta’ leġiżlazzjoni, li huma dokumentati b’mod dettaljat fir-rapport. Fir-rigward tax-xenarju makroekonomiku kif ukoll it-tbassir baġitarju, ir-rapport jaġġorna l-informazzjoni mogħtija fl-aħħar aġġornament tal-programm ta’ stabilità, li tressaq mill-gvern Ġermaniż fit-22 ta’ Frar 2006. Ir-rapport ta’ implimentazzjoni jbassar id-defiċit ġenerali tal-gvern għal 3.1% tal-PGD u 2½% tal-PGD fl-2007(ara t-Tabella 1).[4] It-titjib u l-bilanċ strutturali (il-bilanċ aġġustat ċiklikament nett minn miżuri ta’ darba u oħrajn temporanji) huwa stmat mis-servizzi tal-Kummissjoni fuq il-bażi ta' l-informazzjoni mogħtija fir-rapport ta' 0.9 ta' punt perċentwali tal-PGD f'termini kumulattivi fl-2006 u l-2007. Skond ir-rapport, ir-relazzjoni bejn id-dħul u l-PGD tonqos xi ftit fl-2006 u l-2007. Fl-2006, id-dħul mit-taxxa bħala persentaġġ tal-PGD jiżdied xi ftit, li huwa bbilanċjat minn tnaqqis fil-kontribuzzjonijiet soċjali bħala persentaġġ tal-PGD minħabba l-iżvilupp kajman tal-bażi tal-kontribuzzjonijiet. Fl-2007, iż-żieda fir-rata standard tal-VAT bi 3 punti perċentwali se twassal għal żieda tad-dħul mit-taxxa. Għal darb’oħra, jagħmel tajjeb għal dan it-tnaqqis fil-kontribuzzjonijiet soċjali, parzjalment minħabba tnaqqis fir-rata tal-kontribuzzjoni tal-qgħad u parzjalment minħabba l-iżvilupp tal-bażi kontributtiva li jibqa' għaddej bil-mod.[5] Iż-żidiet u t-tnaqqis fil-konċessjonijiet fiskali varji għat-taxxi diretti jidhru li se jikkanċellaw lil xulxin fl-2006 u l-2007. Barra minn hekk, f’dawn is-sentejn qed jitbassar li dħul ieħor jonqos meta mqabbel ma’ l-2005. Ir-rapport ibassar li r-relazzjoni bejn in-nefqa u l-PGD se tonqos b’0.4 ta’ punt perċentwali fl-2006 meta mqabbel ma’ l-2005 u b’madwar ¾ ta’ punti perċentwali fl-2007 (Ara t-Tabella 1). Il-konsolidazzjoni fiskali mbassra hija r-riżultat ta’ pakkett ta’ miżuri korrettivi adottati minn tmiem l-2005; l-aktar miżura importanti hija ż-żieda fil-VAT ta’ l-2007, li parzjalment jagħmel tajjeb għaliha t-tnaqqis fil-kontribuzzjonijiet tas-sigurtà soċjali. Ir-rapport jistenna wkoll li jkun hemm tfaddil sostanzjali fuq it-trasferimenti monetarji, l-aktar in-nefqa għas-suq tax-xogħol, u xi flus iffrankati fuq it-trasferimenti tal-kapital (mit-tneħħija tas-sussidju għall-bini ta’ djar privati) u fuq it-trasferimenti soċjali in natura (regolamentazzjoni ġdida tal-prezzijiet fuq il-mediċini). Tabella 1: Tqabbil tat-tbassiriet ewlenin makroekonomiċi u baġitarji 2004 | 2005 | 2006 | 2007 | 2008 | 2009 | PGD reali (tibdil f’%) | Rapport Lulju 2006 | 1.6 | 1.0 | 1.6 | 1.0 | 1 ¾ | 1 ¾ | COM Mejju 2006 | 1.6 | 0.9 | 1.7 | 1.0 | -- | -- | PS (Programm ta' Stabilità) Frar 2006; | 1.6 | 0.9 | 1.4 | 1 | 1 ¾ | 1 ¾ | Differenza fil-produzzjoni (f'% tal-PGD potenzjali) | Rapport Lulju 20061 | -0.5 | -0.8 | -0.5 | -0.8 | -0.6 | -- | COM Mejju 20062 | -0.4 | -0.6 | -0.1 | -0.3 | -- | -- | PS Frar 20063 | -0.6 | -0.9 | -0.7 | -1.1 | -0.7 | -0.4 | Bilanċ ġenerali tal-gvern (f'% tal-PGD) | Rapport Lulju 2006 | -3.7 | -3.3 | -3.1 | -2 ½ | -2 | -1 ½ | COM Mejju 2006 | -3.7 | -3.3 | -3.1 | -2.5 | -- | -- | PS Frar 2006 | -3.7 | -3.3 | -3.3 | -2 ½ | -2 | -1 ½ | Bilanċ primarju (f’% tal-PGD) | Rapport Lulju 2006 | -0.8 | -0.5 | -0.3 | ½ | ½ | COM Mejju 2006 | -0.8 | -0.5 | -0.3 | 0.3 | -- | -- | PS Frar 2006 | -0.8 | -0.5 | - ½ | ½ | 1 | 1 ½ | Dħul (f’% tal-PGD) | Rapport Lulju 2006 | 43.2 | 43.4 | 43.2 | 43 | 42 ½ | -- | COM Mejju 2006 | 43.2 | 43.4 | 43.1 | 43.0 | -- | -- | PS Frar 2006 | 43.2 | 43.4 | 43 | 43 | 42 ½ | 42 | Infiq (f’% tal-PGD) | Rapport Lulju 2006 | 46.8 | 46.7 | 46.2 | 45 ½ | 44 ½ | -- | COM Mejju 2006 | 46.8 | 46.7 | 46.1 | 45.5 | -- | -- | PS Frar 2006 | 46.8 | 46.7 | 46 | 45 | 44 ½ | 43 ½ | Bilanċ aġġustat ċiklikament (f’% tal-PGD) | Rapport Lulju 20061 | -3.5 | -2.9 | -2.9 | -2.1 | -1.9 | -- | COM Mejju 20062 | -3.4 | -3.0 | -3.0 | -2.3 | -- | -- | PS Frar 20063 | -3.4 | -2.9 | -2.9 | -1.8 | -1.5 | -1.1 | Bilanċ strutturali4 (% tal-PGD) | Rapport Lulju 20065 | -- | -3.0 | -2.9 | -2.1 | -1.9 | -- | COM Mejju 20065 | -3.5 | -3.1 | -3.0 | -2.3 | -- | -- | PS Frar 20065 | -- | -3.0 | -2.9 | -1.8 | -1.5 | -1.1 | Dejn pubbliku gross (% tal-PGD) | Rapport Lulju 2006 | -- | -- | 68 ½ | 68 ½ | -- | -- | COM Mejju 2006 | 65.5 | 67.7 | 68.9 | 69.2 | -- | -- | PS Frar 2006 | 65.5 | 67 ½ | 69 | 68 ½ | 68 | 67 | Noti: 1Kalkoli tas-servizzi tal-Kummissjoni bbażati fuq l-informazzjoni fil-programm. Għall-perjodu 2004-2009 t-tkabbir ekonomiku potenzjali stmat huwa ta’ 0.9%, 1.2%, 1.3%, 1.3%, 1.4 % u 1.4%, rispettivament.. 2Tbassir għar-Rebbiegħa tas-servizzi tal-Kummissjoni. Għall-perjodu 2004-2009 t-tkabbir ekonomiku potenzjali stamat huwa ta’ 0.8%, 1.1%, 1.2%, 1.2%, 1.1 % u 1.1%, rispettivament. 3Kalkoli tas-servizzi tal-Kummissjoni bbażati fuq l-informazzjoni fil-programm ta’ stabilità. Għall-perjodu 2004-2009 t-tkabbir ekonomiku potenzjali stmat huwa ta’ 0.8%, 1.1%, 1.2%, 1.2%, 1.2 % and 1.2%, respectively. Bilanċ aġġustat ċiklikament (bħal fir-ringieli ta’ qabel) mingħajr il-miżuri ta’ darba u oħrajn temporanji 5Miżuri ta’ darba u oħrajn temporanji (0.1% tal-PĠD fl- 2004 u l-2005). Sors: Rapport mill-Ġermanja; Tbassir ekonomiku tas-servizzi tal-Kummissjoni għar-Rebbiegħa ta' l-2006 (COM) Programm ta' Stabilità (PS); Kalkoli tas-servizzi tal-Kummissjoni. | L-impatt fiskali ta’ dawn il-miżuri (bħala persentaġġ tal-PGD) imqabbel ma’ xenarju ta’ referenza fejn m’hemm l-ebda bidla fil-politika huwa elenkat fit-Tabella 2, li turi li l-miżuri fit-total tagħhom ma jkollhom l-ebda impatt fuq il-konsolidazzjoni fl-2006 u jagħmlu kontribuzzjoni ekwivalenti għal 1.1% tal-PGD għall-konsolidazzjoni fl-2007, meta mqabbel max-xenarju ta’ referenza[6]. Dan jiżgura l-korrezzjoni tad-defiċit eċċessiv sa mhux aktar tard mill-2007. Tabella 2: Impatt fiskali ta’ miżuri diskrezzjonali mqabbla max-xenarju ta’ referenza 2006 | 2007 | 2008 | (% tal-PGD) | Dħul | -0.08 | 0.60 | 0.76 | Taxxi | -0.08 | 0.97 | 1.12 | Kontribuzzjonijiet soċjali | -0.01 | -0.37 | -0.37 | Infiq | 0.10 | 0.46 | 0.59 | Trasferimenti monetarji | 0.03 | 0.31 | 0.43 | Trasferimenti ta’ kapital | 0.01 | 0.06 | 0.08 | Konsum pubbliku | 0.07 | 0.09 | 0.08 | Total ta’ l-impatt fuq il-bilanċ tal-baġit | 0.0 | 1.1 | 1.4 | (+: titjib tal-bilanċ) Sors: Rapport imressaq mill-Ġermanja | Ir-rapport fih ukoll analiżi tas-sensittività li tgħid li t-tkabbir reali tal-PGD bi kwart ta’ punt perċentwali ogħla minn dak mistenni fl-2006 kieku, diġà din is-sena, tirriżulta fil-korrezzjoni tad-defiċit eċċessiv. B’kuntrast għal dan, skond ir-rapport, anki nuqqas ta’ tkabbir tal-PGD reali bi ¼ ta’ punt perċentwali fl-2006 u ½ punt perċentwali fl-2007 xorta waħda jiżgura l-korrezzjoni tad-defiċit eċċessiv sa l-2007. Il-bilanċ fl-2008 u lil hinn Il-miżuri adottati huma ta’ natura permanenti u mistennija jikkontribwixxu dejjem aktar għall-konsolidazzjoni max-xenarju ta’ referenza. Skond dan, il-Ġermanja tbassar titjib fil-bilanċ ġenerali tal-gvern b’½% tal-PGD fis-sena, għal defiċit ta' 2% tal-PGD fl-2008 u 1½% tal-PGD fl-2009. Madankollu, il-bilanċ strutturali (il-bilanċ aġġustat ċiklikament nett minn miżuri ta’ darba u temporanji) jitjieb biss b’0.2 punti perċentwali tal-PGD fl-2008, skond l-istimi tas-servizzi tal-Kummissjoni abbażi tad- data mogħtija fir-rapport. Ir-rapport iqis li l-Ġermanja qiegħda tippjana li ddaħħal riforma tat-tassazzjoni ta’ l-impriżi fl-2008. Filwaqt li l-karatteristiċi speċifiċi tar-riforma għadhom qed jiġu diskussi, iċ-ċifri għall-2008 u l-2009 fir-rapport jinkludu dispożizzjonijiet għal tnaqqis possibbli fid-dħul għaż-żmien fil-qosor minħabba din ir-riforma, ta’ 0.4% tal-PGD fis-sena. Dan ir-rapport jagħraf li dan jista’ jipposponi l-mixja ppjanata lejn il-konsolidazzjoni strutturali, minħabba li l-effetti benefiċi tar-riforma jistgħu jimmaterjalizza biss b’dewmien. 2.2 Id-dejn pubbliku Id-dejn ġenerali pubbliku ammonta għal 67,7% tal-PGD fi tmiem l-2005, u r-rapport ta’ implimentazzjoni jistenna li r-relazzjoni bejn id-dejn u l-PGD tistabbilizza ruħha għal 68½% fl-2007 meta mqabbel ma’ l-2006. 3. valutazzjoni ta’ l-azzjoni meħuda mill-ġermanja bħala tweġiba għad-deċiżjoni tal-kunsill Il-valutazzjoni tal-konformità mad-deċiżjoni tal-Kunsill skond l-Artikolu 104(9) titwettaq fl-isfond tar-rapport imressaq mill-awtoritajiet Ġermaniżi, ix-xenarju makroekonomiku stipulat fid-deċiżjoni tal-Kunsill u t-tbassir ekonomiku tas-servizzi tal-Kummissjoni għar-Rebbiegħa 2006. Wara rata ta' 1.0% fl-2005, ix-xenarju makroekonomiku sottostanti għar-rapport ta’ implimentazzjoni jbassar tkabbir tal-PGD ta’ 1.6% fl-2006, 1.0% fl-2007, u 1¾% fl-2008 u l-2009. Ix-xenarju huwa simili għal dak li tissejjes fuqu d-deċiżjoni tal-Kunsill skond l-Artikolu 104(9), li kien bassar li l-PGD reali se jikber għal 1.5% fl-2006 (ibbażat fuq it-tbassir intermedju tas-servizzi tal-Kummissjoni ta’ Frar 2006) u bi qrib il-1% fl-2007. It-tbassir ekonomiku tas-servizzi tal-Kummissjoni tar-Rebbiegħa 2006 jipproġetta rati ta’ tkabbir tal-PGD ta’ 1.7% għall-2006 u 1.0% għall-2007. L-iżviluppi ekonomiċi attwali ma jagħtux lok għal reviżjoni ta’ dan it-tbassir. 3.1 Il-bilanċ tal-baġit tal-gvern Il-bilanċ fl-2006 u l-2007 It-tbassir ekonomiku tar-Rebbiegħa tas-servizzi tal-Kummissjoni pproġetta d-defiċit ġenerali tal-gvern għal 3.1% tal-PGD fl-2006 u 2.5% tal-PGD fl-2007. L-effetti ta’ l-iżviluppi baġitarji wara d-data tal-pubblikazzjoni tat-tbassir jidhru ftit jew wisq newtrali fil-qofol tagħhom, u għalhekk it-tbassir tad-defiċit ma jeħtiġx jiġi rivedut bħalissa.[7] B’hekk, it-tbassir tal-baġit għall-2006 u l-2007 mogħti f’dan ir-rapport jidher plawżibbli. Il-valutazzjoni attwali tal-Kummissjoni ta’ l-iżviluppi ekonomiċi u baġitarji fil-Ġermanja tindika li tista’ tkun żgurata l-korrezzjoni tad-defiċit eċċessiv sa l-iskadenza stipulata mill-Kunsill. B'43% tal-PGD għas-sentejn, ir-relazzjoni tad-dħul mal-PGD hija simili għall-istima tal-Kummissjoni. Dan jgħodd ukoll għal kif inhu kompost id-dħul.[8] It-tnaqqis imbassar fir-relazzjoni tan-nefqa minn 46.7% tal-PGD għal 46.2% tal-PGD fl-2006 u 45½% tal-PGD fl-2007 huwa wkoll simili għat-tbassir tas-servizzi tal-Kummissjoni. L-aġġornament ta’ Frar 2006 tal-programm ta’ stabilità, madankollu, kien ippjana li r-relazzjoni tan-nefqa tonqos għal 45% fl-2007. L-aġġornament ma kienx speċifika fid-dettall il-miżuri kollha mbassra għall-korrezzjoni tad-defiċit eċċessiv. B’kuntrast, ir-rapport ta’ implimentazzjoni fih lista ta’ miżuri (l-impatt tagħhom jingħata fil-qosor fit-Tabella 2). Madankollu, bi tqabbil mat-tbassiriet mogħtija fl-aġġornament, iż-żieda fin-nefqa fil-baġit ġeneral tal-gvern tidher li ġejja minn benefiċċji soċjali ogħla. L-aġġornament tal-programm ta’ stabilità kien assuma li r-riforma ppjanata tas-sistema tal-kura tas-saħħa kellha trażżan iż-żieda fin-nefqa[9], li, wara r-rapport, ma jidhirx li japplika sa kemm ġie stmat. Barra minn hekk, in-nefqa għas-suq tax-xogħol, partikolarment dik għal min ilu qiegħed għal żmien twil (Arbeitslosengeld II ), tidher li tmur lil hinn mill-pjanijiet baġitarji ta’ Frar 2006, b’riperkussjonijiet fl-2007. Fuq il-bażi tal-projjezzjonijiet dwar it-tkabbir ekonomiku fit-tbassir tar-Rebbiegħa tas-servizzi tal-Kummissjoni, it-titjib fil-bilanċ strutturali f'termini kumulattivi fl-2006 u l-2007 huwa stmat li jammonta għal 0.8% tal-PGD[10], li b'xi mod huwa inqas minn, imma xorta qrib l-aġġustament strutturali ta’ punt perċentwali wieħed irrakkomandat mill-Kunsill. Xorta waħda jista' jiżgura l-korrezzjoni tad-defiċit eċċessiv fl-2007 b’marġni suffiċjenti. Kif jispjega r-rapport ta’ implimentazzjoni, il-proċess biex il-miżuri ta’ konsolidazzjoni jsiru liġi qiegħed fi stadju avvanzat sew, iżda baqa’ biċċa kbira minn dawn il-miżuri li għad iridu jiddaħħlu fis-seħħ. Tkun meħtieġa eżekuzzjoni baġitarja rigoruża l-aktar biex tindirizza t-trasferimenti soċjali ogħla milli kien mistenni. Il-bilanċ fl-2008 u lil hinn Skond ir-rapport ta’ implimentazzjoni, id-defiċit ġenerali pubbliku huwa ppjanat li jkompli jonqos wara l-korrezzjonijiet mistennija tad-defiċit eċċessiv sa l-2007. Fil-fatt, il-miżuri adottati huma ta’ natura permanenti. Il-programm ta’ stabilità aġġornat iffissa l-għan għaż-żmien medju tal-bilanċ tal-baġit f’termini strutturali; madankollu, ma stenniex li jintlaħaq fil-qafas ta’ żmien tal-perjodu tal-programm. Skond il-kalkoli tas-servizzi tal-Kummissjoni abbażi ta’ l-informazzjoni mogħtija fir-rapport, it-titjib fil-bilanċ strutturali jaqa’ taħt il-limitu ta’ 0.5 ta’ punt perċentwali fl-2008. Ir-rapport jistima r-riskju baġitarju mir-riforma ppjanata (iżda mhux speċifikata għal kollox) tat-tassazzjoni ta’ l-impriżi, li se tiġi implimentata fl-2008, għal 0.4% tal-PGD. Dan ma kienx tqies fl-aġġornament tal-programm ta’ stabilità, li fuq il-bażi tiegħu l-Kummissjoni stmat titjib strutturali ta’ 0.3 punti perċentwali fl-2008.[11] Fl-opinjoni tiegħu tal-programm ta’ stabilità aġġornat ta’ l-14 ta’ Marzu 2006,[12] il-Kunsill għalhekk stieden lill-Ġermanja tiżgura li “ir-riforma mħabbra tat-tassazzjoni fuq l-impriżi ma tipperikolax il-konsolidazzjoni fiskali” [traduzzjoni mhux uffiċjali] 3.2 Id-dejn pubbliku Skond it-tbassir tar-Rebbiegħa ta’ l-2006 mis-servizzi tal-Kummissjoni, ir-relazzjoni tad-dejn pubbliku hija proġettata li titla’ minn 67.7% tal-PGD fl-2005 għal 68.9% tal-PGD fl-2006 u 69.2% tal-PGD fl-2007. Id-differenza żgħira bejn it-tbassir tas-servizzi tal-Kummissjoni u l-projjezzjoni fir-rapport ta' implimentazzjoni, li tbassar stabilizzazzjoni tad-dejn għal 68½% fl-2006 u l-2007, tista’ tkun dovuta għal projjezzjoni differenti għall-privatizzazzjonijiet u transazzjonijiet simili, li jitwettqu mill-awtoritajiet baġitarji fil-Ġermanja sabiex jimxu mar-regoli nazzjonali tal-baġit espressi fi statisika dwar il-kontanti[13]. It-tbassir tar-Rebbiegħa ta’ l-2006 mis-servizzi tal-Kummissjoni, bħar-rapport ta’ implimentazzjoni, ikopri biss l-evoluzzjoni tad-dejn sa l-2007. Wara dik is-sena, minħabba ż-żieda mistennija fit-tkabbir nominali tal-PGD u t-tnaqqis tad-defiċit kumplessiv, id-dejn għandu jerġa’ jibda jonqos biż-żmien. Il-programm ta’ stabilità aġġornat, li kien għadu ma jinkludix id-defiċit ogħla għall-2008 u l-2009 minħabba r-riforma tat-taxxa fuq l-impriżi, ippreveda għal dawk is-snin tnaqqis fir-relazzjoni tad-dejn mal-PGD li tintlaħaq permezz ta’ aġġustamenti ta’ l-i stock flow , li madankollu ma kinux speċifikati fl-aġġornament. Kif diġà qal il-Kunsill fl-opinjoni tiegħu ta’ l-14 ta’ Marzu 2006 “l-evoluzzjoni tar-relazzjoni tad-dejn mal-PGD tista’ tkun inqas favorevoli milli mbassar fil-programm, minħabba r-riskji għall-miri baġitarji [...] Fid-dawl ta’ din il-valutazzjoni tar-riskju, ir-relazzjoni tad-dejn tista’ ma tkunx qed tonqos biżżejjed lejn il-valur ta’ referenza.” [traduzzjoni mhux uffiċjali]. Kif imsemmi fuq, jibqgħu r-riskji marbuta mal-miri baġitarji għas-snin wara l-2007 Fid-dawl ta’ din il-valutazzjoni tar-riskju, ir-relazzjoni tad-dejn tista’ ma tkunx qed tonqos biżżejjed lejn il-valur ta’ referenza. It-tnaqqis imbassar fir-relazzjoni tad-dejn huwa ppjanat li jintlaħaq bis-saħħa ta’ “aġġustamenti ta’ l-i stock flow”, li ma kinux speċifikati fl-aġġornament. Barra minn hekk, in-nuqqasijiet fid-dħul mir-riforma tat-tassazzjoni fuq l-impriżi se trażżan il-ħeffa tat-tnaqqis tad-dejn. 4. KONKLUżJONIJIET Bl-informazzjoni li hemm bħalissa, jidher li l-Ġermanja ħadet azzjoni li tirrappreżenta progress xieraq lejn il-korrezzjoni tad-defiċit eċċessiv fil-limiti taż-żmien iffssati mill-Kunsill, jiġifieri sa mhux aktar tard mill-2007. B’mod partikolari, il-Ġermanja adottat pakkett komprensiv ta’ miżuri korrettivi minn l-aħħar ta’ l-2005, li jekk implimentati u effettivi għal kollox, jiżgura li d-defiċit jinżel taħt il-valur ta’ referenza ta’ 3% sa l-2007. Ir-riduzzjoni fid-defiċit aġġustat ċiklikament, minbarra miżuri ta’ darba u oħrajn temporanji, f’termini kumulattivi fl-2006 u l-2007 hija stmata li tkun qrib dik irrakkomandata fid-deċiżjoni tal-Kunsill. Fid-dawl tal-valutazzjoni ta’ hawn fuq, il-Kummissjoni tqis li mhumiex meħtieġa passi ulterjuri fil-proċedura għad-defiċit eċċessiv tal-Ġermanja. Konformi mad-deċiżjoni tal-Kunsill, il-miżuri adottati huma ta’ natura permanenti, u għandhom jiżguraw li d-defiċit nominali jibqa’ sew taħt it-3% tal-PGD wara l-2007. Madankollu, skond l-informazzjoni attwali, l-aġġustmanet fis-snin wara l-2007 jaqgħu taħt it-titjib fil-bilanċ strutturali ta’ 0.5 ta’ punt perċentwali tal-GDP meħtieġ mill-Kunsill sabiex jintlaħaq malajr l-għan għaż-żmien medju ta’ baġit ibbilanċjat f’termini strutturali. Il-Kummissjoni se tkompli tissorvelja mill-qrib l-iżviluppi baġitarji fil-Ġermanja skond it-Trattat u bili tqis ir-rekwiżiti tar-rappurtar għall-Ġermanja kif stipulati fid-Deċiżjoni tal-Kunsill skond l-Artikolu 104(9) ta’ l-14 ta’ Marzu 2006. [1] Id-dokumenti kollha li għandhom x’jaqsmu mal-proċedura ta’ defiċit eċċessiv għall-Ġermanja jistgħu jinsabu fuq dan il-websajt: http://europa.eu.int/comm/economy_finance/about/activities/sgp/edp/edpde_en.htm. [2] ĠU L 126, 13.5.2006. [3] ĠU L 209, 2.8.1997 u ĠU L 174, 7.7.2005. [4] Ta’ min jinnota li, ħlief għal xi ftit varjabbli fl-2006, ir-rapport (kif ukoll l-aġġornamenti għall-proġramm ta’ stabilità) juża ċifri mqarrbin għall-eqreb żero. [5] Fis-sistema tal-kura tas-saħħa, wieħed jassumi li l-bilanċ jerġa’ għal li kien fl-2007, u dan permezz ta’ dħul ogħla u tnaqqis tan-nefqa, it-tnejn iseħħu bl-istess rata. [6] Ir-rapport jinnota li dan ma jkunx ekwivalenti għall-aġġustament strutturali minħabba li l-impatt totali tal-miżuri ġuridiċi jitqabbel mal-livell ta’ riferiment, filwaqt li l-aġġustament strutturali jagħti ħarsa kontinwa tul għadd ta’ snin. [7] Minħabba li s-soltu wieħed jassumi li l-politika ma tinbidlix wara d-data tal-pubblikazzjoni tat-tbassir, it-tbassir tar-Rebbiegħa tas-servizzi tal-Kummissjoni ma qisx il-liġi adottata dan l-aħħar dwar il-bidliet fil-liġi dwar it-taxxa fl-2007 ( Steueränderungsgesetz 2007 ), li fiha tnaqqis tal-konċessjonijiet fiskali bħat-tnaqqis tal-konċessjoni għal min jivvjaġġa minn post għall-ieħor biex imur għax-xogħol, liema tnaqqis jikkontribwixxi għal madwar 0.1% tal-PGD ta’ aktar flus iffrankati fl-2007. Madankollu, id-dħul ogħla huwa bbilanċjat min-nefqa addizzjonali ppjanata fl-abbozz ta’ liġi adottat dan l-aħħar dwar l-appoġġ ġdid għat-trobbija tat-tfal ( Elterngeld ) u r-riskji fl-eżekuzzjoni baġitarja, trasferimenti ogħla milli kien imbassar lil dawk li ilhom qiegħda ( Arbeitslosengeld II ) u nefqa akbar għas-saħħa, li dehru wara l-pubblikazzjoni tat-tbassir. [8] Fit-12 ta’ Lulju 2006, il-gvern iddeskriva miżuri għas-sistema tal-kura tas-saħħa, fosthom żieda fir-rata ta’ kontribuzzjoni ta’ 0.5 punti perċentwali sa mill-2007. Dan ġie pproġettat ukoll fit-tbassir tar-Rebbiegħa tas-servizzi tal-Kummissjoni bħala t-tweġiba ta’ l-assigurazzjonijiet fuq is-saħħa għall-iżviluppi fin-nefqa. [9] Għal diskussjoni dettaljata, ara l-valutazzjoni teknika mis-servizzi tal-Kummissjoni ta’ l-aġġornament għall-programm ta’ stabilità, li jinsab fuq:http://europa.eu.int/comm/economy_finance/about/activities/sgp/country/edp/edprep2004_cy.pdf [10] Dan huwa kemmxejn inqas miċ-ċifra fir-rapport (ibbażat fuq il-kalkoli tas-servizzi tal-Kummissjoni skond l-informazzjoni mogħtija fir-rapport skond metodoloġija komuni maqbula). Id-differenza hija spjegata b’valuri kemmxejn ogħla għat-tkabbir potenzjali fil-projjezzjoni Ġermaniża, li jinfluwenza id-differenza fil-produzzjoni u, b’hekk, l-aġġustament ċikliku. [11] Bħala riżultat tat-tqarrib taċ-ċifri li s-soltu jintuża mill-Ġemrnaja meta tippreżenta t-tbassir baġitarju, dan ma jidhirx fit-Tabella 1, fejn it-tbassir tad-defiċit fid-dieher jibqa’ mhux mibdul għal 2% fl-2008 u 1½% għall-2009. Madnakollu, filwaqt li fil-Programm ta' Stabilità ta’ Frar, il-projjezzjoniiet kienu qegħdin fin-naħa ta’ isfel tal-medda ta’ tqarrib, issa qegħdin fin-naħa ta’ fuq fuq għal dawn is-sentejn [12] ĠU L 126, 13.05.2006 [13] Pereżempju, mill-2006, l-impriżi kellhom jantiċipaw il-kontribuzzjonijiet soċjali tagħhom ta’ kull xahar minn nofs ix-xahar ta' wara għal tmiem ix-xahar meta jkun dovut il-ħlas. Dan se jwassal għal tlettax il-pagament kontanti minflok tnax fl-2006, u se jagħti nifs temporanju sa l-2007 lis-sistemi tas-sigurtà soċjali. Filwaqt dan huwa newtrali għall-baġit skond ir-regoli tal-kontabilità ESA95 – li jwassal għal defiċit fis-sistemi tas-sigurtà soċjali – is-self nett f’termini ta’ flus se jonoqs b’mod sostanzjali, li jwassal biex imewwet it-tkabbir tad-dejn gross.